**Наредба за изменение и допълнение на Наредба 44 от 10.10.2001 г. за превоз на товари с железопътен транспорт**

(обн., ДВ, бр. 92 от 26.10.2001 г., изм. и доп., бр. 3 от 11.01.2011 г.)

**§ 1.** В чл. 6 се правят следните изменения и допълнения:

1. Създава се нова ал. 2:

„(2) Когато за превозен документ се използва електронна товарителница, договорът за превоз на товари се счита за сключен от момента, в който превозвачът, след като приеме товара за превоз, удостовери чрез подпис върху товарителницата приемането на товара.“

1. Досегашната ал. 2 става ал. 3.
2. Досегашната ал. 3 става ал. 4.
3. Досегашната ал. 4 става ал. 5.
4. Досегашната ал. 5 става ал. 6 и се изменя така:

„(5) След поставянето на печата или електронния подпис на превозвача върху товарителницата, същата служи като доказателство за сключването и съдържанието на превозния договор.“

**§ 2.** В чл. 53 думата „освободи“ се заменя с „подпише“.

**§ 3.** В чл. 67 се правят следните изменения:

1. В ал. 1, т. 3 думата „освобождава“ се заменя с „подписва“.
2. В ал. 2 думата „освободил“ се заменя с „подписал“.

**§ 4.** В чл. 76 се правят следните изменения:

1. В ал. 1 думата „неизправност“ се заменя с „нередовност“.

2. В ал. 2 думата „неизправността“ се заменя с „нередовността“.

**§ 5.** В чл. 79 се създават ал. 3 и 4:

„(3) Договорът за превоз на товари се счита за изпълнен от момента, в който получателят или упълномощено от него лице – след доставка на товара – е получил срещу подпис превозния документ (товарителницата), подпечатан с датния печат на превозвача.

(4) Когато за превозен документ се използва електронна товарителница, договорът за превоз на товари се счита за изпълнен в момента, в който получателят или упълномощено от него лице, след като получи товара, удостовери чрез подпис върху товарителницата получаването.“

**Ивайло Московски**

*Министър на транспорта,*

*информационните технологии и съобщенията*